Държавен вестник, бр. 95, 2015 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  95
съюз; министърът на финансите уведомява 
Европейската комисия по реда на Закона за 
държавните помощи; данъчно задълженото 
лице е длъжно да предостави на министъра 
на финансите необходимата информация за 
изпращане на уведомление до Европейската 
комисия;
б) за целите на буква „а“ стойността на 
помощта и стойността на приемливите раз-
ходи за материални и нематериални активи, 
включени в голям инвестиционен проект, се 
определят по настояща стойност към датата 
на уведомяването на Европейската комисия по 
реда на чл. 108, ал. 3 от Договора за функциони-
рането на Европейския съюз, като се използва 
референтният лихвен процент, определен от 
Европейската комисия, към тази дата;
в) когато за голям инвестиционен проект 
не трябва да се прилага буква „а“, данъчното 
облекчение може да бъде ползвано само ако 
е спазен коригираният размер на помощта за 
регионална помощ за големи инвестиционни 
проекти, както е определен в т. 20, буква 
„в“ от Насоките за регионалната помощ за 
периода 2014 – 2020 г.;
г) за целите на буква „в“ стойността на 
помощта и стойността на приемливите раз-
ходи за материални и нематериални активи, 
включени в голям инвестиционен проект, се 
определят по настояща стойност към датата на 
предоставянето на помощта, като се използва 
референтният лихвен процент, определен от 
Европейската комисия, към тази дата;
д) в случаите, когато се предоставя помощ 
за проект за първоначална инвестиция, счи-
тана за част от единен инвестиционен проект, 
помощта на данъчно задълженото лице за този 
проект се намалява за приемливите разходи, 
надвишаващи 50 млн. евро.“
§ 13. Създава се чл. 189в:
„Изпълнение на решението за държавна помощ 
за регионално развитие
Чл. 189в. Изпълнението на Решението на 
Европейската комисия за държавна помощ 
за регионално развитие по чл. 189 се осигу-
рява от Българската агенция за инвестиции, 
Националната агенция за приходите и Ми-
нистерството на финансите съобразно ком-
петентността им, включително:
1. от Българската агенция за инвести-
ции – по отношение потвърждаване на ус-
ловията и издаване на заповедта по чл. 189, 
т. 1, буква „б“; 
2. от Националната агенция за приходи-
те – по отношение на контрола, докладването 
и прозрачността на схемата;
3. от Министерството на финансите – по 
отношение на управлението на схемата и уве-
домяване на Европейската комисия за всички 
планове за изменение на схемата, по реда на 
Закона за държавните помощи.“ 
§ 14. В допълнителните разпоредби се 
правят следните изменения и допълнения:
1. В § 1:
а) в т. 21, буква „а“ думите „акции и пра-
ва“ се заменят с „акции, права и държавни 
ценни книжа“;
б) точка 29 се изменя така:
„29. „Първоначална инвестиция“ е инвести-
ция в нови материални и нематериални активи, 
които са приемливи разходи, свързани със:
1. създаване на нов производствен обект;
2. увеличаване на капацитета на същест-
вуващ производствен обект;
3. диверсификация на продукцията на 
производствен обект с продукти, които не 
произвежда;
4. съществена промяна в общия производ-
ствен процес на съществуващ производствен 
обект.
Не е първоначална инвестиция инвести-
цията в актив, който замества съществуващ 
актив.“;
в) точка 64 се изменя така:
„64. „Юрисдикции с преференциален данъ-
чен режим“ са държавите/териториите, които 
не са държави – членки на Европейския съюз, 
и не обменят информация с Република Бъл-
гария на основание Директива 2011/16/ЕС на 
Съвета от 15 февруари 2011 г. относно адми-
нистративното сътрудничество в областта на 
данъчното облагане и за отмяна на Директива 
77/799/ЕИО (ОВ, L 64/1 от 11 март 2011 г.) и 
нейните последващи изменения и допълнения 
и отговарят на две от следните условия:
а) няма влязла в сила спогодба за избяг-
ване на двойното данъчно облагане между 
Република България и съответната държава/
територия или влязло в сила двустранно или 
многостранно споразумение за обмен на ин-
формация при поискване между Република 
България или Европейския съюз и съответната 
държава/територия;
б) налице е влязла в сила спогодба за из-
бягване на двойното данъчно облагане между 
Република България и съответната държава/
територия или влязло в сила двустранно или 
многостранно споразумение за обмен на ин-
формация между Република България или 
Европейския съюз и съответната държава/
територия, но съответната държава/терито-
рия отказва или не е в състояние да обменя 
информация при поискване; 
в) дължимият подоходен или корпора-
тивен данък или заместващите ги данъци 
върху доходите по чл. 12, ал. 9 или по чл. 8, 
ал. 11 от Закона за данъците върху доходите 
на физическите лица, които чуждестранното 
лице е реализирало или ще реализира, е с 
повече от 60 на сто по-нисък от подоходния 
или корпоративния данък върху тези доходи 
в Република България. 
Списъкът на държавите/териториите се 
утвърждава със заповед на министъра на 
финансите по предложение на изпълнителния 
директор на Националната агенция за прихо-
дите и се обнародва в „Държавен вестник“.“;